75. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Φ. 101/2/526294 της 30 Ιουν./9  Ιουλ. 1973  (ΦΕΚ Β΄ 792) Περί τροποποιήσεως Κανονισμού του Ελληνικού Οργανισμού Τουρισμού. Έχοντες υπ’ όψει: α)Τας διατάξεις του Ν.Δ. 1403/73 «περί τροποποιήσεως και συμπληρώσεως της περί Ελληνικού Οργανισμού Τουρισμού νομοθεσίας». β)Την υπ’ αριθ. 5108/10.8.72 απόφασιν του Υπουργού Εθνικής Οικονομίας «περί εκχωρήσεως προσθέτων αρμοδιοτήτων εις τον Υφυπουργόν Εθνικής Οικονομίας επί θεμάτων Εμπορίου». γ)Την υπ’ αριθ. 1481 απόφασιν του Διοικητικού Συμβουλίου του Ε.Ο.Τ., ληφθείσαν κατά την 52αν συνεδρίασιν αυτού της 29.6.73, αποφασίζομεν: Εγκρίνομεν την τροποποίησιν των κατωτέρω κανονισμών του Ε.Ο.Τ., ήτοι των: α.Κανονισμού διενεργείας μισθώσεων, εκμισθώσεων, προμηθειών, τουριστικών εκδηλώσεων, διαφημίσεων και αγοράς ή ανταλλαγής ακινήτων υπό του ΕΟΤ (Β.Δ. 25/9-5.10.57 ΦΕΚ 199/Α΄), ως ούτος τροποποιηθείς ισχύει μέχρι σήμερον. β.Κανονισμού εκτελέσεως έργων του Ε.Ο.Τ. (απόφασις Υπουργού Προεδρίας υπ’ αριθ. 6531/202 της 3/4 Φεβρ. 1961 ΦΕΚ 39/Β΄) ως ούτος τροποποιηθείς ισχύει μέχρι σήμερον. γ.Κανονισμού αγοράς ή ανταλλαγής και πωλήσεως ακινήτων κλπ. του ΕΟΤ (απόφασις Υπουργού Προεδρίας υπ’ αριθ. 5458/Ι/Δ της 30.1/9.2.1963 ΦΕΚ 50/Β΄) ως ούτος τροποποιηθείς ισχύει μέχρι σήμερον. δ.Κανονισμού απ’ ευθείας υπό του ΕΟΤ εκμεταλλεύσεως Τουριστικών Εγκαταστάσεων και μέσων τουριστικής εξυπηρετήσεως, ως και τουριστικών εορτών και εκδηλώσεων (απόφασις Υπουργού Προεδρίας υπ’ αριθ. 32782 της 10/18 Μαΐου 1968 ΦΕΚ 243/Β΄) ως ούτος τροποποιηθείς ισχύει μέχρι σήμερον, δια της προσθήκης εν τέλει εκάστου εξ αυτών άρθρου έχοντος ως εξής: «Όπου εις τον παρόντα Κανονισμόν αναφέρεται δια την έκδοσιν οιασδήποτε αποφάσεως ή πράξεως ο «Γενικός Γραμματεύς», νοείται από 31ης Μαΐου 1973 και εφεξής, ότε ετέθη εν ισχύϊ το Ν.Δ. 1403/73 και κατ’ εφαρμογήν αυτού, ο Πρόεδρος του Δ.Σ. του ΕΟΤ». Ούτω: 1)Εν τέλει του Κανονισμού διενεργείας μισθώσεων, εκμισθώσεων, προμηθειών, τουριστικών εκδηλώσεων κλπ. του ΕΟΤ, προστίθεται άρθρ. 34 με το ανωτέρω περιεχόμενον. 2)Εν τέλει του Κανονισμού εκτελέσεως έργων του ΕΟΤ προστίθεται άρθρ. 43 με το ανωτέρω περιεχόμενον. 3)Εν τέλει του Κανονισμού αγοράς, ανταλλαγής και πωλήσεως ακινήτων κλπ. του ΕΟΤ, προστίθεται άρθρ. 13 με το ανωτέρω περιεχόμενον. 4)Εν τέλει του Κανονισμού περί απ’ ευθείας υπό του ΕΟΤ εκμεταλλεύσεως τουριστικών εγκαταστάσεων κλπ., προστίθεται άρθρ. 17 με το ανωτέρω περιεχόμενον. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 64,867(β) Σελ. 64,867(γ) Τεύχος 529 - Σελ. 53 Ελληνικός Οργανισμός Τουρισμού 18.Β.α.73-75 149 